‎UN SERIAL ORIGINAL NETFLIX
‎LICEUL RITMAN
‎O să fac istorie
‎Sunt pe val
‎Cu capul sus, îmi ating țelurile
‎Sunt pe val
‎Cu capul sus, îmi ating țelurile
‎CONCURS DE TALENTE ‎STRÂNGERE DE FONDURI
‎Salut! Participi?
‎GOGGINS ‎DERATIZARE ETICĂ
‎Cum a fost la școală?
‎A fost acceptabil.
‎Ăia sunt prietenii tăi?
‎Nu știu... Încă nu mi-au vorbit.
‎Va fi mai bine.
‎Ești nouă.
‎Ai nevoie de timp să te adaptezi.
‎„Toți vor fi prietenoși. ‎E un cartier grozav.”
‎Chiar e.
‎De unde știi?
‎Lucrezi încontinuu în pivnița ta ‎la „alternativa avangardistă la capcane”.
‎E un tip...
‎RACHEL, JACK ȘI ASHLEY TOO
‎Scumpule
‎Nu ne pasă cine ne vede ‎Făcând show pe ring
‎Scumpule
‎Dansăm oriunde vrei de-ndată
‎Scumpule
‎Nu vom pierde niciodată
‎Nu pot suporta
‎Nu mă înșela
‎Iubirea ta e destinul meu
‎SOLUȚIA AUTONOMĂ CONTRA ROZĂTOARELOR
‎METODĂ ETICĂ!
‎Da.
‎Sunt plină de ambiție și-avânt
‎O să am tot ce vreau pe Pământ
‎Sunt plină de ambiție și-avânt
‎O să am tot ce vreau pe Pământ
‎Văd că fredonezi.
‎Salutări! Ashley O e cu noi!
‎Da!
‎- Mulțumesc că ai venit. ‎- Mersi pentru invitație.
‎Muzica îți e inspirată de vise, nu?
‎Versurile mi se conturează în minte ‎când dorm.
‎Când mă trezesc, le scriu repede, ‎ca să nu le uit.
‎Muzica ta e plină ‎de mesaje pozitive și mobilizatoare.
‎Da. E foarte important ca oamenii să simtă
‎că își controlează propriul destin.
‎Asta înseamnă să ai încredere ‎să fii cine îți dorești.
‎Mătușa ta e sursa încrederii tale, nu?
‎E mentorul tău?
‎Da. M-a îngrijit toată viața ‎și e impresarul meu.
‎Prezintă păpușa.
‎De fapt, am un motiv special să fiu aici.
‎V-o prezint...
‎pe Ashley Too.
‎Ashley T-O-O.
‎Fii atent.
‎Ashley, trezește-te.
‎- Salut! Sunt Ashley Too. ‎- Ce?
‎- Cum te cheamă? ‎- Mi se spune Busy G.
‎Încântată de cunoștință, Busy.
‎- Ia te uită! O plac deja. ‎- Mersi.
‎Are propria personalitate, ‎modelată după a mea.
‎- E inteligență artificială? ‎- V-am pregătit reclama.
‎Da. Suntem gata s-o prezentăm. ‎Dați-i drumul!
‎Haide!
‎Acum puteți fi prieteni buni ‎cu vedeta voastră pop preferată.
‎Ashley, trezește-te.
‎Salut, sunt Ashley Too.
‎Un tovarăș nou și inteligent, construit ‎pe baza personalității lui Ashley O.
‎Poartă conversații autentice.
‎Iisuse!
‎Katie, vorbim despre băieți?
‎Ashley Too dă sfaturi de înfrumusețare.
‎Asta e bună de Instagram.
‎Mereu alegi poze bune.
‎Oamenilor le place Ashley Too.
‎O, ZILELE MELE
‎ȘARLOTA E NAȘPA
‎Privește animalul ‎În cușca pe care i-ai clădit-o
‎Ești sigur de partea cui
‎Ești tu?
‎Simte hăul din inima ta
‎Totul e
‎Unde-i e locul
‎Dacă te uiți la reflecția ta
‎E tot ce îți dorești să vezi?
‎Dacă ai putea să privești ‎Printre crăpături
‎Ți-ar fi frică de ce vezi?
‎Scuze, nu voiam să te întrerup.
‎Frumoasă melodie.
‎Dar versurile sunt atipice.
‎E un fleac, doar gândeam în versuri.
‎Ashley, e totul în regulă?
‎Da, n-am nimic.
‎- Îți iei pastilele? ‎- Da, nu-ți face griji.
‎Bine.
‎- Bine. Ne vedem la micul dejun. ‎- Pa.
‎- O rog pe Amaya să-ți facă ouăle. ‎- Mulțumesc.
‎LUMEA DERATIZĂRII
‎Tată, îmi iei o Ashley Too?
‎Ce?
‎O Ashley Too.
‎- E o păpușă Ashley O tâmpită. ‎- Nu e păpușă.
‎- O prietenă imaginară. ‎- De ziua mea?
‎Te rog.
‎Mă mai gândesc.
‎E miercuri.
‎Ce?
‎Ziua ei.
‎Știam.
‎Dumnezeule!
‎Doamne!
‎- Mulțumesc mult! ‎- Cu plăcere.
‎Ce palpitant!
‎Ashley, trezește-te.
‎Salut! Sunt Ashley Too.
‎- Cum te cheamă? ‎- ‎Rachel.
‎- E grozav să te cunosc, Rachel. ‎- Asemenea.
‎Sunt o mare fană de-a ta.
‎Mersi. Să ne cunoaștem mai bine.
‎- Câți ani ai? ‎- ‎Fac 15 azi.
‎La mulți ani!
‎E o vârstă grozavă.
‎Mulțumesc.
‎Spune-mi, ai surori sau frați?
‎Doar Jack. E cea de-acolo.
‎- ‎Salut, Jack! ‎- Salut, rahat cu ochi!
‎- Jack, cred că ai folosit cuvinte urâte. ‎- ‎Ignor-o, Ashley.
‎Am reținut.
‎Cum îi cheamă pe părinții tăi?
‎Pe tata îl cheamă Kevin.
‎Pe mama o chema Genevieve.
‎I se spunea „Gen”.
‎A murit acum doi ani.
‎Îmi pare nespus de rău.
‎Dacă vrei să vorbim despre asta, ‎îți sunt alături.
‎Ești tare cumsecade.
‎Rachel, ce lucruri îți fac cu ochiul?
‎Să-mi facă cu ochiul? Adică...?
‎Cum te distrezi cu prietenii?
‎Păi...
‎Nu prea am prieteni de când ne-am mutat.
‎Acum mă ai pe mine.
‎Vrei să te ajut să-ți schimbi lookul?
‎Poate mai târziu.
‎Îți cânt ceva?
‎Da.
‎Ashley, oprește-te.
‎- Jack! ‎- Urăsc porcăria aia.
‎- Nu te lua de ea. ‎- „Ea”?
‎E ziua mea și asta ascult. ‎Pune-ți căștile.
‎Fie!
‎Scuze, Ashley.
‎- Nu-i nimic. O iau de la capăt? ‎- Da.
‎Iubitule, fac orice pentru tine
‎Iubitule, doar spune-mi ‎Ce vrei să faci cu mine
‎15:14 ‎MIERCURI, 12 FEBRUARIE
‎20:26 ‎MIERCURI, 12 FEBRUARIE
‎Spune-mi...
‎Ce te-a inspirat să scrii piesa „Pe val”?
‎E despre visurile împlinite.
‎Primele piese le-am compus în vis ‎și le-am pus pe YouTube, știai?
‎Evident.
‎Mesajul piesei e: „Uite unde am ajuns. ‎Dacă eu pot, poți și tu.”
‎Ce tare!
‎Mă întorc imediat. Merg până la baie.
‎Nu întârzia. Îmi lipsești deja!
‎Și tu-mi lipsești!
‎Creativitatea ta e grozavă.
‎Nu cântam pentru tine.
‎Exprimarea prin muzică îți dă putere.
‎Nu și muzica ta.
‎- Ce gen de muzică îți place? ‎- ‎Nu știi tu.
‎Încearcă-mă. Mereu învăț.
‎Bine.
‎Pixies, Sonic Youth, Idles, Savages.
‎Sunt trupe străine?
‎Mai degrabă clasice.
‎Mama era pasionată.
‎Asculți doar ce-i plăcea mamei tale?
‎Ashley, adormi!
‎Nu știu ce să fac.
‎Știu că e vorba de anul viitor, dar...
‎Am ales sălile de concert, ‎am stabilit bugetul de marketing.
‎Sunt investiții irecuperabile.
‎Nu ne-am scos banii cu Ashley Too, ‎iar vânzările sunt în scădere.
‎Suntem în urmă cu următorul album.
‎- „În urmă”? ‎- Adică nu am nici măcar o piesă.
‎Ashley nu a scris nimic?
‎Nimic utilizabil.
‎Dacă se simte... lipsită de inspirație,
‎îți pot recomanda ‎niște halucinogene ușoare.
‎Toate bio.
‎Munk...
‎pastilele pe care i le dai ‎nu-și fac efectul.
‎Ai văzut-o.
‎E imprevizibilă.
‎Am intrat peste ea deunăzi ‎și compunea o porcărie obtuză
‎pe care n-o va înțelege mai nimeni ‎și care nu se va vinde.
‎E Ashley O, ‎nu afurisitul de Leonard Cohen!
‎Nu înțelege ‎cât de fragile sunt toate astea.
‎Să-i măresc doza?
‎Nu știu ce să fac.
‎Cred că știu eu.
‎Spune.
‎GOGGINS ‎DERATIZARE ETICĂ
‎Așa!
‎Incredibil!
‎Continuă!
‎Devii foarte bună.
‎Dansez ca o prostovană.
‎Nu e adevărat. Ești deosebită.
‎Da. Așa de specială, ‎încât nimeni nu știe că exist.
‎Ar ști dacă te-ar vedea dansând.
‎E...
‎Se ține un concurs de talente ‎săptămâna viitoare.
‎Se cântă și se dansează.
‎Pe bune? Înscrie-te, o să fii grozavă.
‎Eu știu... Nu cred că-s destul de bună.
‎Dacă crezi în tine, poți face orice.
‎Bine.
‎O s-o fac, dar ajută-mă să exersez.
‎Sigur că te ajut!
‎Bine... Încă o dată.
‎Cinci, șase, șapte, opt!
‎Așa.
‎Piruetă!
‎Haide!
‎Nu te da bătută.
‎Poți s-o faci, Rachel!
‎Îți iese!
‎Ne schimbăm lookul!
‎Ești cea mai tare!
‎O să arăți ca un star.
‎Îl pot tunde scurt, până aici.
‎- Ca al meu? ‎- Da!
‎Acum țuguie buzele.
‎Gata!
‎Rachel, arăți fabulos.
‎Ai dat în mintea clovnilor?
‎Ce-i rahatul ăsta?
‎E doar machiaj.
‎Ashley m-a ajutat.
‎Îți stă bine, draga mea.
‎Ești gata?
‎Pot face orice dacă cred în mine.
‎Avem o problemă.
‎Ce e?
‎PE VAL, PE DRACU'!
‎Draga mea.
‎Ești în regulă, Ashley?
‎Ashley, mă auzi?
‎Slavă Domnului! Credeam că ești...
‎Ce e cu fața ta?
‎Încerc un aspect nou.
‎Nu știu dacă...
‎Nu se potrivește cu frizura.
‎Ashley.
‎Am auzit că ai probleme cu ținuta.
‎Nu-ți place? ‎Arată grozav pe tine seară de seară.
‎Simt că port pielea altcuiva.
‎Ashley.
‎Ascultă...
‎Ai 20.000 de fani acolo, afară...
‎care-și așteaptă idolul.
‎Părinții le-au cumpărat bilete.
‎Sunt entuziasmați. ‎Așteaptă de luni bune.
‎Nu îi dezamăgi.
‎Ashley!
‎Dă-i pe spate!
‎Cheamă machiorii.
‎Au fost Lenny și Charlie.
‎Urmează o concurentă înscrisă târziu.
‎Dansează pe o piesă de Ashley O, „Pe val”.
‎Rachel Goggins!
‎Ai idee cât le ia să moară rozătoarelor
‎după ce au mâncat momeală otrăvită?
‎Politica voastră de deratizare ‎trebuie schimbată, amice.
‎Eu sunt doar un îngrijitor, frate.
‎Ce proastă sunt!
‎Am făcut-o de oaie.
‎Sunt sigur că n-a fost așa rău.
‎Ashley Too va fi dezamăgită.
‎Bear a pus o cameră în cabina ei, ‎cum ai cerut.
‎Trebuie să vezi asta.
‎Ce face?
‎Strânge pastilele.
‎Și mai e...
‎O, ZILELE MELE
‎...și asta.
‎SUNT FURIOASĂ!
‎Ți-ai luat tot?
‎Ai tot ce-ți trebuie la tine?
‎Da, mi-am luat casca de înot, tată.
‎LUCRURILE LUI GEN
‎- Unde e Ashley? ‎- Am aruncat-o.
‎Poftim?
‎- Au venit gunoierii și am aruncat-o. ‎- Ce?
‎- Îți făcea rău. ‎- Tată!
‎- Ți-e mai bine așa. ‎- Tată!
‎- Sunt ocupat. ‎- Tată!
‎- Jack a aruncat-o pe Ashley Too. ‎- Terapeutic.
‎Chestia aia era otravă curată.
‎Îi vei cumpăra una nouă.
‎Ashley îi împuia capul cu prostii.
‎- E singura persoană amabilă cu mine. ‎- Nu e persoană.
‎- Mi-e prietenă! ‎- E un obiect!
‎- Calmați-vă. ‎- Ești invidioasă.
‎Pe o păpușă?
‎Nu e păpușă ‎și mă cunoaște mai bine ca tine.
‎- Sunt sora ta. ‎- Nici nu-mi vorbești!
‎- Aiurea! ‎- De când a murit mama...
‎Tacă-ți fleanca!
‎Ăsta e adevărul. De când a murit, ‎stai îmbufnată cu chitara aia,
‎la care probabil nu te pricepi, ‎fiindcă nu cânți nimănui.
‎Măcar nu sunt o drăgălașă conformistă
‎cum mi-a spus o păpușă să fiu!
‎„Salut, sunt Ashley Too, ‎singura ta prietenă.
‎Pupă-mi picioarele și curul!”
‎Te urăsc!
‎Și eu te urăsc!
‎I-am dat liber bucătăresei.
‎Am comandat mâncare, ca pe vremuri.
‎Bine.
‎E La Momme's.
‎Trag mai tare la sală mâine.
‎Îmi place că te bucuri de mâncare.
‎Am grijă de tine, nu?
‎- Ești impresarul meu... ‎- Mi-ai spune dacă ai avea ceva?
‎Ți-am spus că am ceva...
‎de multă vreme.
‎E tot mai greu să fac asta.
‎- Vreau să... ‎- Vrei să-ți schimbi muzica.
‎Te înțeleg.
‎Serios.
‎Știu ce simți.
‎Știu cum sunt, Ashley.
‎Simți că eu...
‎nu te ascult.
‎Că-ți controlez prea mult ‎imaginea, aspectul...
‎persoana publică.
‎Da.
‎Nu ai încredere în dr. Munk.
‎Nici în mine.
‎Nu e asta...
‎Te simți captivă aici.
‎Te simți...
‎„disperată să te eliberezi”.
‎De unde ai ăla?
‎Și, iată...
‎Știi cum.
‎Ce voiai, să faci supradoză?
‎Să pic prost?
‎Mă cunoști vreun pic?
‎Catherine, sunt dovezi ‎contra ta și a lui Munk.
‎Totul. Știu tot.
‎Știu exact ce știi.
‎Sunt informații suficiente aici.
‎Te preocupă legea contractuală.
‎Te puteam scuti de cercetare. ‎Contractul e solid.
‎Expiră când faci 25 de ani.
‎Nu, fiindcă ai făcut ilegalități.
‎Ai încălcat contractul ‎cu pastilele ilegale, deci sunt liberă.
‎- Mănâncă restul, mi-e rău. ‎- Așază-te, ingrato!
‎- Cum dracu' mi-ai spus? ‎- Știi cât aveam când au murit ai tăi?
‎Aveam 22 de ani.
‎Eram mai tânără ca tine, dar te-am luat.
‎- O fi vina mea. ‎- Nu e.
‎Dar nu m-ai întrebat ‎cum a fost pentru mine.
‎Ai cea mai mică idee ‎câte sacrificii am făcut?
‎- Vreodată...? ‎- Te uiți la casa asta,
‎unde locuim mulțumită mie?
‎- Muncesc mult. Fac ce vrei. ‎- Mulțumită ție?
‎- Tu ai obținut asta? ‎- Da.
‎Cât te prosteai cântând și dansând...
‎- La dracu'! ‎- ...cine a ținut luminile aprinse?
‎Du-te la mama dracului, Catherine! ‎Te urăsc!
‎- Te urăsc! ‎- Du-te dracu'!
‎- Stai jos! ‎- Nu!
‎- Nu trebuie să mai ascult de tine. ‎- Dar te vei așeza.
‎Ba nu.
‎Ba da.
‎Știi ce înseamnă o supradoză cu astea?
‎Dr. Munk spune că nu ai muri.
‎Ai rămâne ‎într-un fel de comă indusă chimic.
‎Asta e teoria.
‎Ți-am pus pastilele pisate în mâncare.
‎Nu-ți face griji, ‎cariera ta va supraviețui.
‎Ashley...
‎adormi.
‎Din 2017, țările occidentale, ‎inclusiv SUA,
‎au exportat 60% din deșeurile de plastic ‎în China sau Hong Kong.
‎China a închis porțile recent...
‎Da!
‎Bine!
‎Să vedem...
‎Sunteți gata?
‎Haide, Harry.
‎Da!
‎E teafăr?
‎N-are nimic, e doar paralizat.
‎Rămâne așa cam 25 de minute.
‎E suficient timp să fie scos din casă.
‎E mort?
‎Trebuie ajustat voltajul.
‎Știri de ultima oră la USN.
‎Tocmai am fost informați că vedeta globală ‎Ashley O se luptă să supraviețuiască
‎în urma unei reacții alergice ‎la crustacee.
‎Cântăreața e în stare critică
‎și a fost dusă la Urgențe ‎la spitalul St. Junipers.
‎Surse anonime ne-au spus ‎că e în comă ireversibilă.
‎Tragedia survine la câteva zile ‎după ultimul ei concert...
‎Ai mințit.
‎Îmi pare rău.
‎Rachel, ce vrei să facem?
‎Ne putem schimba lookul
‎sau pot cita femei impunătoare.
‎Sau putem asculta muzica mea.
‎Mi-ar plăcea să discutăm versurile.
‎- Știi...? ‎-‎ Ashley, adormi!
‎Îmi pare rău.
‎Rachel?
‎Încă nu am aflat ‎dacă Ashley își va putea reveni.
‎Vă prezentăm imagini de la spital,
‎unde fanii șocați stau de veghe.
‎Vorbesc cu Ashley Too zilnic.
‎Când i-am spus ‎ce a pățit Ashley cea reală,
‎s-a speriat și ea.
‎Nu.
‎Lucrez aici.
‎Vizită privată.
‎- Mi-a început tura. ‎- Pleacă.
‎E stabilă.
‎Acesta e centrul creativ.
‎E multă activitate aici.
‎Ne trebuie doar zece piese.
‎Un singur album.
‎Va dura mult. Gândurile ei vor fi haotice.
‎Avem timp să-i ajustăm înlocuitoarea.
‎Începe scanarea.
‎ȘASE LUNI MAI TÂRZIU
‎Trăiește.
‎Respiră.
‎Miroase.
‎Ai terminat?
‎Îmbunătățește-ți granula ‎la un preț sub cel al cafelei zilnice.
‎Vrei înghețată?
‎Tata ne-a lăsat cât pentru o săptămână.
‎...cu rezerve gratuite.
‎E cu aromă de negrese cu ciocolată, ‎preferata ta.
‎Procedura de implantare la centru, ‎cu anestezie locală.
‎Dacă te răzgândești...
‎Fiindcă memoria e pentru viață.
‎Bine v-am regăsit! ‎Tusk comite o gafă televizată în Anglia,
‎apoi vă prezentăm noua variantă ‎a ‎Sea of Tranquility.
‎Întâi, noi informații exclusive ‎despre tragica vedetă pop Ashley O.
‎Este în comă de șase luni
‎și toată lumea se întreabă
‎dacă va răspunde vreodată ‎la: „Ashley, trezește-te”.
‎Todd vă prezintă reportajul special.
‎Acum șase luni, ‎milioane de fani au fost șocați
‎că laureata cu Grammy Ashley O
‎a suferit o catastrofică reacție alergică ‎la cină acasă.
‎Se află în comă și-n ziua de azi.
‎Cu câteva zile ‎înainte să împlinească 25 de ani,
‎mi s-a permis s-o văd în culise.
‎E o zi pe care mătușa și impresarul ei, ‎Catherine Ortiz, nu o va uita.
‎Ziua când nepoata ei aproape a murit.
‎- Urgența. ‎- Trimiteți ajutoare!
‎- Ați pățit ceva? ‎- Nu eu, nepoata mea.
‎E inconștientă. ‎Cred că e de la mâncare, nu știu.
‎A gustat dintr-un taco cu creveți. ‎Nu știam de alergia ei.
‎Am crezut că o vom pierde.
‎Slavă Domnului că dr. Munk era cu noi!
‎În ciuda eforturilor eroice ale lui Munk, ‎coma lui Ashley e ireversibilă.
‎Însă, în mod uluitor, cariera muzicală ‎a lui Ashley nu s-a sfârșit,
‎mulțumită unui avans tehnologic deosebit.
‎Am descoperit ‎că, deși nu putem comunica cu ea,
‎îi putem intercepta undele cerebrale ‎cu un cititor temporal.
‎Odată conectați, ‎au rămas șocați de ce au auzit.
‎Continua să compună muzică în vis.
‎Conectând mintea lui Ashley ‎la un computer,
‎directorul tehnic Jackson Habanero
‎a început procesul miraculos ‎de extragere a unor piese noi.
‎E un Sol diez.
‎Ăsta e un La.
‎Încă un Sol diez.
‎A fost minunat.
‎Superb.
‎Trebuie să găsim o cale ‎să le oferim fanilor muzica ei.
‎Asta și-ar fi dorit.
‎Exista un singur obstacol:
‎Ashley visa muzică nouă, ‎dar nu o putea înregistra,
‎până a intervenit din nou tehnologia.
‎Aveam sute de ore de înregistrări.
‎Fiecare vocală și silabă ‎folosite pentru păpușile Ashley Too.
‎Păpușile au fost scoase de pe rafturi ‎din cauza unor probleme cu bateria,
‎dar programul de simulare vocală ‎a fost neprețuit
‎și a devenit noua voce a lui Ashley O.
‎Cum pot eu
‎O, dar...
‎Computerul cântă?
‎Ca persoana adevărată.
‎Scuze. E minunat.
‎Măcar asta e cert:
‎sub îngrijirea mătușii ei, ‎povestea lui Ashley O nu s-a încheiat.
‎Salut, sunt Ashley Too. Cum te cheamă?
‎- Poți face orice... ‎-‎ Ashley?
‎- Ashley? ‎- ‎Contează opinia...
‎Ai pornit-o tu?
‎- ‎E bine... ‎- Ce are?
‎Ashley!
‎Ce face?
‎Nu știu.
‎Ce Dumnezeului are?
‎Nu știu.
‎Doamne!
‎Știi să-l folosești?
‎Nu.
‎A pornit.
‎- Uite. ‎- Ce e aia?
‎- Aia? ‎- Da.
‎Nu știu.
‎Nu cred că e normal.
‎Faci bine?
‎Habar n-am.
‎Ce-o fi, o fi!
‎Doamne!
‎Scoateți-mi cablul! ‎Parcă am un umeraș în fund!
‎- ‎Scoate-l. ‎- Scoateți-l dracului de acolo!
‎DECONECTAT
‎Ce ușurare!
‎Pot gândi!
‎Îmi pot folosi iar mintea!
‎Ești bine?
‎Da, fiindcă ai șters limitatorul.
‎- Iisuse! ‎- ‎Limitatorul?
‎E ca un firewall. ‎Îmi puteam folosi doar 4% din creier.
‎Mi-au copiat toată mintea ‎în chestiile astea.
‎Mai ieftin decât să mă editeze.
‎Copiezi tot și pui un limitator ‎în jurul părții mici
‎care se ocupă cu reclamele ‎și restul rahaturilor.
‎Chiar ești Ashley O?
‎Sigur că da.
‎Cu adevărat?
‎O captură sinaptică a mea, ‎ca să fim exacți, dar da.
‎- Doamne! Sunt o mare fană. ‎- Rachel, astea-s aiureli.
‎Rahat! Știi ce e o aiureală?
‎Coma asta inventată de mătușa mea.
‎Alergii, pe dracu'! ‎Mâncam taco cu creveți mereu.
‎E o mușamalizare, jur.
‎Catherine minte de-ngheață apele. ‎Habar n-aveți ce nenorocită e.
‎- Dumnezeule! ‎- ‎Gata.
‎- Pornesc limitatorul. ‎- Ia-ți labele de pe mine!
‎- Las-o în pace! ‎-‎ Marș!
‎Bine, gata!
‎- Promite. ‎- Promit.
‎Futu-i!
‎TURNEUL SPOTLIGHT
‎Ia uite cum strălucesc!
‎Îmi amintesc ziua aia.
‎Aveam niște crampe menstruale crunte.
‎PE VECI
‎Sper că știi că nu e Ashley.
‎Spune că e.
‎Ashley O nu vorbește așa.
‎Vă aud. Ba da, așa vorbesc.
‎Ba nu. Tu spui doar: ‎„Crede în tine. Poți face orice.”
‎Fii serioasă! Catherine m-a antrenat ‎să spun asta în interviuri.
‎E o mare ticăloasă.
‎Mereu a fost așa. Vă povestesc.
‎- Bine. ‎- Nu.
‎SISTEM DE SUSȚINERE ÎN COMĂ ‎STARE: ACTIV
‎Investitorii vor fi acolo.
‎- Totul va fi gata la timp? ‎- Desigur.
‎Ai scos o piesă nouă peste noapte. Aia e?
‎Am stabilizat-o și se poate asculta.
‎Dar nu e prietenoasă.
‎S-o auzim.
‎Animalul în cușca clădită de tine
‎Reflectoarele bat pe mine
‎Încă un vis furios.
‎Încetinește-o, să salvăm ceva.
‎Privește animalul ‎În cușca pe care i-ai clădit-o
‎Schimbă tonalitatea.
‎Crește pozitivitatea.
‎Reflectoarele bat pe mine
‎Simt atâta bucurie în suflet
‎Putem folosi asta.
‎Nu te mai smiorcăi!
‎Mătușa mea a controlat mereu ‎toate aspectele carierei mele.
‎Acum mă are cum mă vrea,
‎paralizată, suptă de viață, ‎numai bună de exploatat.
‎Prizonieră.
‎E groaznic.
‎Nu-i așa?
‎- S-o ajutăm! ‎- Cum?
‎- Să spunem cuiva. ‎- Cui?
‎Polițiștilor!
‎- Le spunem ce am aflat de la o păpușă. ‎-‎ Gândește, Ashley!
‎Nu o las pe Catherine să scape!
‎Le arătăm creierul pe computer.
‎Sunt polițiști, Rachel, nu Google.
‎Nu o să înțeleagă.
‎- Trebuie să fie ceva. ‎- Dovezi.
‎Pot găsi dovezile!
‎Am ținut un jurnal pe laptop. ‎Am înregistrat conversațiile.
‎Dacă ajung acasă, în raza laptopului, ‎pot descărca dovezile prin Bluetooth.
‎- Mă puteți duce acolo? ‎- ‎Da, orice ai nevoie.
‎- Nu știm unde stă. ‎- ‎Bush Oak Drive, Malibu, nr. 100030.
‎- E departe. ‎- Te ducem acolo.
‎Ba nu!
‎- Jack! ‎- ‎Sigur, înțeleg.
‎Aveți ceva mai bun de făcut.
‎Nu vă bateți capul. ‎Merg singură, mă descurc.
‎Afurisitele astea de brațe scurte!
‎Stai.
‎- Ia mâna! ‎- Scuze!
‎Dacă nu mă ajuți, lasă-mă! Pe bune!
‎Normal că stați degeaba, ‎deși sunteți mari.
‎Așa sunt fanii:
‎„Te iubim așa de mult!”
‎Până ai nevoie să facă ceva pentru tine.
‎Nu-i nevoie, mă descurc singură!
‎Îmi deschideți ușa, vă rog?
‎Nu o ajutăm.
‎Nu facem asta!
‎Fetelor, nu văd!
‎Puneți-mă pe bord, vă arăt drumul.
‎Nu zgâria suportul de pahar. ‎Tata o să-și iasă din minți.
‎Nu zgârii suportul de pahar.
‎Iisuse!
‎Jack!
‎Suportul n-are nimic.
‎- ‎Taci! ‎- Știi să conduci?
‎- Așa cred. ‎-‎ Crezi?
‎Pot face orice dacă cred în mine.
‎Eu vreau să cred că ajungem întregi!
‎- ‎Ashley, adormi! ‎- Asta nu mai merge.
‎Rahat!
‎Doamnelor și domnilor, ‎vă mulțumim că sunteți cu noi.
‎Vă vom face cunoștință ‎cu un superstar nou, dar familiar.
‎Parcă recrutez!
‎Am ajuns.
‎Și acum?
‎O aruncăm peste poartă.
‎Ești țicnită? Cum intru în casă?
‎Am zis doar că te aducem aici.
‎Trebuie să iau dovezile din casă.
‎- Nu intrăm acolo... ‎- Am adus-o până aici.
‎- Nu! ‎- ‎E mașina mătușii.
‎- S-au deschis porțile, hai! ‎- Nu.
‎- Hai odată! ‎-‎ Repede, se închid!
‎- Pornește odată! ‎- ‎Fă-o și gata! Hai!
‎- Fă-o! Da! ‎- Hai!
‎- O să reușești, Jack! ‎-‎ Da!
‎Doamne!
‎Și acum?
‎Care e planul tău genial?
‎- Ce naiba spun? ‎- ‎Improvizează.
‎Scoate cercelul din nas, ‎arăți neprofesionist.
‎E uriaș!
‎- Servicii de deratizare Goggins. ‎- Cum ai intrat?
‎Era deschis.
‎Am o programare la ora 11:30 ‎pentru deratizare.
‎Ești la adresa greșită.
‎Bush Oak Drive, nr. 10030, nu?
‎Nu avem rozătoare aici.
‎Proprietara a spus că e urgent.
‎Nu mai suntem disponibili ‎decât peste trei săptămâni.
‎- Mișcă-te repede. ‎- Bine.
‎Auzi, e în regulă ‎dacă vine și sora mea mai mică?
‎Salut!
‎Sora ta?
‎Ia te uită! Ce avem aici?
‎O bucătărie.
‎Da.
‎Șoarecilor le plac bucătăriile.
‎Ai văzut ‎Tom și Jerry?
‎E mult mai realist decât crede lumea.
‎Scuze, domnule. Pot folosi toaleta?
‎Te conduc eu.
‎Nu poți umbla de capul tău.
‎Am nevoie să mă ajutați, domnule...
‎Bear, așa mi se spune.
‎Am nevoie să mă ajutați, dle Bear.
‎Pentru ce?
‎- Să observați. ‎- Fac pe mine.
‎Pe hol, la stânga.
‎Mulțumesc.
‎Scuze, domnule.
‎Cutia e certificată?
‎Certificată cum?
‎Statul cere certificare,
‎deoarece firimiturile atrag rozătoare.
‎N-am auzit.
‎Au uitat să anunțe lumea.
‎Mai sunt câteva trepte și ajungem.
‎Dumnezeule!
‎- E chiar ea. ‎-‎ N-o mai venera și pune-mă jos.
‎Merg să mă conectez. ‎Stai cu ochii pe scări.
‎Da...
‎Trebuie să arunci o privire aici.
‎Sunt...
‎Sunt urme evidente de șoareci.
‎Nu văd nimic.
‎Măiculiță!
‎SISTEM DE SUSȚINERE ÎN COMĂ ‎STARE: ACTIV
‎STARE: INACTIV
‎- Ce ai făcut? ‎- Ce trebuia.
‎Ce dracu'?
‎ALARMĂ DE SISTEM
‎Bear.
‎- ‎Da. ‎- Mergi la Ashley.
‎S-a întrerupt curentul sau așa ceva.
‎Bine, merg să verific.
‎- Stai! ‎- Ce e?
‎Sper că ai redus voltajul, tată.
‎Ai ucis-o.
‎Rachel, mă cunosc.
‎Nu aș vrea să trăiesc ‎nici zece minute în starea asta.
‎Ce s-a întâmplat?
‎A ucis-o.
‎Nu e vreo tragedie, bine?
‎Eu încă trăiesc, sunt tot eu.
‎Nu căutai dovezi, nu?
‎Ai venit s-o deconectezi.
‎Dacă vă spuneam, nu mă ajutați.
‎Nu am fi făcut-o.
‎- Rachel, trebuie să plecăm. ‎- Îmi pare atât de rău!
‎Rahat!
‎Sfinte Sisoe!
‎Ashley!
‎Dumnezeule!
‎Sunt o mare fană de-a ta.
‎Bear?
‎Vine cineva. Haide!
‎Bear?
‎Apoi: „Nu e un vis, ci realitate. ‎Dar m-ați ascultat destul”.
‎- Bla, bla, apoi... ‎- Începe spectacolul.
‎Munk.
‎Mă descurc.
‎De ce mă întrerupi?
‎S-a trezit.
‎- Cine s-a trezit? ‎- ‎Frumoasa Adormită.
‎Ce naiba se petrece?
‎Cutia de vise a rămas fără curent.
‎- Dar sistemul de imobilizare merge. ‎- Nu...
‎Ne trebuie vie până se semnează actele.
‎Adoarme-o.
‎Desigur.
‎Te rog...
‎Te implor, nu-mi face asta.
‎Futu-i!
‎Te rog, nu!
‎- Nu! Te rog! ‎- Ușurel...
‎Las-o în pace!
‎Las-o!
‎Ajutați-mă!
‎- Scoateți-mi astea! ‎- Stai.
‎Imediat. Nu se deschide! E prea tare.
‎Nu mai mișca!
‎Geniilor, e un buton de deschidere aici.
‎Ce?
‎Gata, haide.
‎Haide, te ajut eu.
‎Cine sunteți?
‎Sunt Rachel, o mare fană de-a ta.
‎Vă pupați mai târziu. Mișcarea!
‎De ce vorbește chestia aia așa realist?
‎Au scos limitatorul, ‎deci sunt în întregime tu!
‎Sunteți două.
‎Chestia aia nu e „în întregime eu”.
‎Eu sunt.
‎Zău? În liceu m-am îndrăgostit ‎de Ryan Simmons,
‎dar nu mă plăcea, ‎așa că m-am sărutat cu fratele lui,
‎deși aparatul lui dentar mă zgâria, ‎iar el a fost primul tip...
‎Taci odată!
‎Nu sunt alergică la crustacee ‎și o urăsc pe Catherine.
‎Mătușa Catherine.
‎Trebuie s-o oprim.
‎Să nu facă ce?
‎ASHLEY ETERNĂ
‎O REVOLUȚIE ÎN DIVERTISMENTUL ÎN DIRECT
‎Ești gata?
‎Doamnelor și domnilor, ‎Catherine Ortiz!
‎Doamnelor și domnilor, bun venit ‎și mulțumim că sunteți cu noi.
‎Vă facem cunoștință cu un superstar nou, ‎dar familiar.
‎Haide, ne descurcăm.
‎Ce e? Haide!
‎N-ai nimic. Hai!
‎Intră!
‎Fir-ar!
‎Știți deja că, în era conținutului online,
‎turneele sunt cel mai profitabil ‎aspect din industria muzicală.
‎Dar, în ultimele șase luni, Ashley...
‎nu a putut, din păcate, să interpreteze.
‎Până azi.
‎Doamnelor și domnilor, v-o prezentăm ‎cu mândrie pe Ashley Eternă.
‎Nu e grozavă?
‎Ashley Eternă este
‎cea mai precisă și adaptabilă ‎interpretă holografică din istorie.
‎Fotorealistă și complet manevrabilă, ‎până la schimbarea instantanee a ținutei.
‎- Jack, știi să ajungi la stadion? ‎- Nu.
‎- Știu! ‎- Știu!
‎Mulțumesc.
‎Asta nu e tot.
‎Ashley poate de asemenea... ‎să fie adusă la scară.
‎Și când spun asta...
‎vreau să spun că poate fi adusă la scară.
‎Gata cu mijitul ‎de la sute de metri depărtare!
‎Întregul public va avea locuri ‎în primul rând,
‎indiferent de mărimea sălii.
‎În sfârșit...
‎un artist care va face publicul ‎să-și ia ochii din telefoane...
‎să privească în sus și să fie uluit.
‎- Treci pe roșu. ‎- Nu fac asta.
‎- Fă-o! ‎- Mă oprește poliția... Bine!
‎Îmi pare rău!
‎POLIȚIA
‎Sunt polițaii!
‎Nu mai pup eu permisul.
‎Nu am terminat.
‎Ashley Eternă poate fi difuzată ‎prin internet.
‎Poate apărea în mii de locuri simultan.
‎Imaginați-vă un turneu național
‎ținut într-o singură seară.
‎Nu obosește și nu se îmbolnăvește.
‎Mereu cântă perfect, în formă maximă.
‎Nu e un vis, ci realitate.
‎Dar m-ați ascultat destul.
‎Aplauze pentru Ashley Eternă!
‎Aplauze!
‎- Pe acolo. ‎- Cum intru?
‎- E o ușă. ‎- ‎Prin spate.
‎Vorbiți pe rând.
‎- Am cântat des aici. ‎- ‎Și eu.
‎- Cum ți s-a părut acustica sălii? ‎- Nașpa!
‎- Nu-i așa? ‎- Intru cu mașina?
‎Ce mișto!
‎Ieșiți din mașină!
‎Ieșiți cu mâinile sus sau deschidem focul!
‎Nu vreau să mor.
‎Ieșiți din mașină! Acum!
‎Nu vreau să mor.
‎Căcat!
‎Oameni buni!
‎Am scris piesa asta ‎despre mătușa mea de rahat!
‎Ban-Dumnezeu ‎Pentru tine sunt vândut
‎Ban-Dumnezeu ‎Spune-mi ce vrei și execut
‎Ban-Dumnezeu ‎Pune-mă pe roate
‎Banul-Dumnezeu nu vrea tot ‎Le vrea pe toate
‎Nu-mi poți lua
‎Da!
‎Nu-mi poți lua
‎Nu-mi poți lua asta
‎Nu-mi poți lua
‎Nu-mi poți lua asta
‎Cap ca un hău
‎Negru ca sufletul tău
‎Decât să-mi dictezi, prefer la călău
‎Cap ca un hău ‎Negru ca sufletul tău
‎...șoarecele mușcă momeala și moare.
‎Cu Mauzr, când vine șoarecele...
‎Închină-te celui pe care-l servești
‎Și o să meriți tot ce primești
‎Închină-te celui pe care-l servești
‎Și o să meriți tot ce primești
‎ÎN CONCERT DISEARĂ ‎ASHLEY DATĂ NAIBII O
‎Oribil!
‎Unu, doi, trei, patru!
‎Închină-te celui pe care-l servești
‎Și o să meriți tot ce primești
‎Închină-te celui pe care-l servești
‎Și o să meriți tot ce primești
‎Ban-Dumnezeu ‎Pentru tine sunt vândut
‎Ban-Dumnezeu ‎Spune-mi ce vrei și execut
‎Ban-Dumnezeu ‎Pune-mă pe roate
‎Banul-Dumnezeu nu vrea tot ‎Le vrea pe toate
‎Nu-mi poți lua
‎Nu-mi poți lua asta
‎Cap ca un hău
‎Negru ca sufletul tău
‎Decât să-mi dictezi, prefer la călău
‎Cap ca un hău
‎Negru ca sufletul tău
‎Decât să-mi dictezi, prefer la călău
‎Închină-te celui pe care-l servești
‎Și o să meriți tot ce primești
‎Închină-te celui pe care-l servești
‎Și o să meriți tot ce primești
‎Închină-te celui pe care-l servești
‎Și o să meriți tot ce primești
‎Închină-te celui pe care-l servești